প্রধানমন্ত্রী আরো বলেন, তিনি অত্যন্ত ভদ্র, বিনয়ী ও নম্র একজন মানুষ ছিলেন। তৃণমূল থেকে রাজনীতি করে সংসদ সদস্য হয়ে রাজধানীতে এলেও নগরের হাওয়া তার গায়ে লাগেনি। তিনি মাটি মানুষের নেতা ছিলেন। মাটি মানুষের পাশেই সব সময় ছিলেন। তিনি বলেন, প্রত্যেক মানুষেরই কিছু না কিছু চাহিদা থাকে। কিন্তু এই একটি মানুষ যাকে কখনো কিছু চাইতে দেখিনি। যাকিছু চাইতেন তা তার এলাকার মানুষের উন্নয়নের জন্য চাইতেন। তার ব্যক্তিগত কোন দাবি ছিল না। তিনি সত্যিকার মানুষের কল্যাণ চাইতেন। তাকে যখন যে পরামর্শ দেয়া হতো কোনো ধরণের দ্বিমত না করে তা নির্ধিদ্বায় মেনে নিয়ে নীরবে কাজ করে যেতেন।